Na osnovu člana 3 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija ("Sl. list Crne Gore", br. 41/18), Ministarstvo unutrašnjih poslova upućuje

**JAVNI POZIV ZA PREDLAGANJE PREDSTAVNIKA NEVLADINE ORGANIZACIJE U RADNOM TIJELU ZA IZRADU TEKSTA NACRTA ZAKONA O PREKURSORIMA EKSPLOZIVA**

Ministarstvo unutrašnjih poslova planira izradu Zakona o prekursorima eksploziva, kako bi se spriječila izrada eksploziva od stvari koje se koriste za legalne namjene, odnosno kako bi predmetna oblast dobila normativni okvir, u skladu sa EU propisima.

**Broj predstavnika nevladinih organizacija u radnom tijelu**: Nevladine organizacije u Radnom tijelu imaju jednog predstavnika/cu.

**Kriterijumi za navladinu organizaciju koja može da predloži svog predstavnika u radnom tijelu:**

* da je upisan u registar nevladinih organizacija prije objavljivanja javnog poziva;
* da u statutu ima utvrđene djelatnosti i ciljeve u oblastima koje su u vezi sa pitanjem koje sagledava ili normativno uređuje radno tijelo;
* da je u prethodne tri godine, u vezi sa pitanjem koje sagledava ili normativno uređuje radno tijelo, sprovela istraživanje, izradila dokument, organizovala skup ili realizovala projekat usmjeren na unapređenje stanja u određenoj oblasti;
* da je predala poreskom organu prijavu za prethodnu fisklanu godinu (fotokopija bilansa stanja i uspjeha);
* da više od polovine članova organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni službenici, odnosno namještenici.

 **Kriterijumi koje treba da ispunjava predstavnik nevladine organizacije u radnom tijelu:**

* da ima prebivalište u Crnoj Gori;
* da ima iskustvo u oblasti na koju se odnosi pitanje koje se sagledava ili normativno uređuje radno tijelo;
* nije član organa političke partije, javni funkcioner, državni službenik, odnosno namještenik.

 **Dokumentacija koja se dostavlja uz predlog predstavnika nevladine organizacije u radnom tijelu:**

* dokaz da je nevladina organizacija upisana u registar nevladinih organizacija (fotokopija);
* fotokopija statuta nevladine organizacije;
* dokaz da je nevladina organizacija u prethodne tri godine, u vezi sa pitanjem koje sagledava ili normativno uređuje radno tijelo, sprovela istraživanje, izradila dokument, organizovala skup ili realizovala projekat usmjeren na unapređenje stanja u određenoj oblasti, potpisan od strane lica ovlašćenog za zastupanje i potvrđen pečatom nevladine organizacije;
* dokaz da je predala poreskom organu prijavu za prethodnu fisklanu godinu (fotokopija bilansa stanja i uspjeha);
* izjava lica ovlašćenog za zastupanje nevladine organizacije o tome da više od polovine članova organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni službenici, odnosno namještenici;
* fotokopija lične karte ili druge javne isprave na osnovu koje se može utvrditi identitet predstavnika nevladine organizacije u radnom tijelu;
* biografija predstavnika nevladine organizacije u radnom tijelu;
* dokaz o iskustvu predstavnika nevladine organizacije u oblasti na koju se odnosi pitanje koje sagledava ili normativno uređuje radno tijelo (stručni rad, sertifikat ili drugi dokument);
* izjava predstavnika nevladine organizacije u radnom tijelu da nije član organa političke partije, javni funkcioner, rukovodeće lice ili državni službenik, odnosno namještenik;
* izjava predstavnika nevladine organizacije da prihvata da ga ta nevladina organizacija predloži kao svog predstavnika u radnom tijelu.

**Rok i način dostavljanje predloga.** Rok za dostavljanje predloga je **10 dana** od dana objavljivanja ovog poziva.

Predlaganje kandidata/kinje vrši se na propisano obrascu, koji se može preuzeti OVDJE.

Propisani obrazac za predlaganje kandidata/kinje sa potrebnim prilozima, dostavlja se Ministarstvu unutrašnjih poslova, radnim danima od 9 do 11 časova i od 12 do 14 časova ili na adresu:

Ministarstvo unutrašnjih poslova

Dirktorat za zaštitu I spašavanje

Bulevar Svetog Petra Cetinjskog br. 22

81000 Podgorica

sa napomenom: “predlaganje kandidata za člana Radnog tima za izradu Nacrta Zakona o prekursorima eksploziva”.

Ministarstvo unutrašnjih poslova će, u roku od sedam dana od isteka roka za dostavljanje predloga, na internet stranici www.gov.me/mup objaviti listu kandidata/kinja koji su predloženi za članove/ce Radnog tijela, sa nazivima nevladinih organizacija koje su ga/je predložile.

Predlog kandidata/kinja za člana/icu Radnog tima biće razmatran samo ako je dostavljan na propisanom obrascu i uz svu potrebnu dokumentaciju.

Eventualna pitanja oko postupka predlaganja kandidata/kinja za člana/cu Radnog tima, mogu se dostaviti elektronskim putem na adresu: mup.emergency.prev@t-com.me

Naziv organizacione jedinice organa državne uprave koja je odgovorna za realizaciju pitanja koje sagledava ili normativno uređuje radno tijelo: Direktorat za zaštitu i spašavanje

Broj: 078/23-64968/1

Podgorica 03.11.2023. godine

v.d. generalnog direktora

Miodrag Bešović